# **ЗАПОВЕД**

**№ РД-04-140/ 15.11.2019 г.**

На основание чл. 37и, ал. 14 от Закона за собствеността и ползването на земеделските земи, чл. 47ж, ал. 1, чл. 103 и чл. 104 от Правилника за прилагане на Закона за собствеността и ползването на земеделските земи (ППЗСПЗЗ), във връзка със Заповед № РД 46-161/ 21.03.2019 г. на Министъра на земеделието, храните и горите, обн. ДВ, бр.33 от 19.04.2019 г., Заповед № РД-46-93 от 27.02.2019 г. на Министъра на земеделието, храните и горите за определяне на свободни пасища, мери и ливади от ДПФ и протокол от 9.07.2019 г. за липса на подадени в срок до 01 юли 2019 г. заявления по реда на чл.37и, ал.10 от ЗСПЗЗ

**Н А Р Е Ж Д А М:**

**1.** **Откривам процедура** за провеждане на **Първа тръжна сесия** с тайно наддаване за отдаване под наем на свободните пасища и мери от държавния поземлен фонд (ДПФ) в Област Добрич за стопанската 2019/2020 година за срок от **една стопанска година**.

**2.** **Обект на търга** са свободните пасища и мери от ДПФ на територията на Област Добрич, подробно описани по общини, землища, имоти, площ, начин на трайно ползване, форма на отдаване, срок на предоставяне, начална тръжна цена в списък, който е неразделна част от тази заповед.

**3. Условия за участие.** В търга могат да участват физически лица, еднолични търговци и юридически лица, регистрирани по Търговския закон, които отговарят на условията, посочени в чл. 47в от ППЗСПЗЗ, а именно:

**3.1.** са регистрирани като земеделски стопани;

**3.2.** не са лишени от правото да упражняват търговска дейност. /отнася се за управителите или за членове на управителните органи на юридическото лице - кандидат/

**3.3.** не са обявени и не се намират в производство за обявяване в несъстоятелност;

**3.4.** не се намират в ликвидация;

**3.5.** нямат парични задължения към държавата, включително неизплатени суми по чл. 34, ал. 6 и 8 ЗСПЗЗ, неизплатени суми за земите по чл. 37в, ал. 3, т. 2 ЗСПЗЗ, или към осигурителни фондове, освен ако компетентният орган е допуснал разсрочване или отсрочване на задължението;

**3.6.** нямат прекратени договори за ползване на земи от ДПФ поради неиздължаване на паричните задължения по тях и нямат просрочени задължения към Държавен фонд “Земеделие”;

**3.7.** нямат качество на “свързани лица” по смисъла на Търговския закон с лице, което не отговаря на изискванията по т.3.5 и 3.6.

**3.8.** сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост;

**3.9.** нямат парични задължения към държавата.

Обстоятелствата по т. 3.1, 3.3, 3.4, 3.5 и 3.6 се удостоверяват служебно чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация, като в случаите по чл. 34, ал. 6 и 8 ЗСПЗЗ информацията се събира служебно от областната дирекция "Земеделие", а обстоятелствата по т.3.2, 3.7, 3.8 и 3.9 – с декларация по образец.

**4.** **Началната тръжна цена и размера на депозита за участие в търга** са определени със Заповед № РД 46-161/ 21.03.2019 г. на Министъра на земеделието, храните и горите.

**Размерът на депозита** за участие в търга за отдаване под наем на пасища и мери е 20% от началната тръжна цена, умножена по площта на имота;

Депозитът се внася преди депозиране на документите за участие в търга, към които участниците прилагат банково бордеро за внесен депозит по сметка на ОД „Земеделие” Добрич:

**УниКредит Булбанк гр.Добрич,**

 **IBAN: BG77 UNCR 7000 3319 7077 69,**

 **BIC на БНБ: UNCRBGSF**,

***ВНИМАНИЕ!***

***КАНДИДАТИТЕ ЗА УЧАСТИЕ В ТЪРГА ЗА ПОВЕЧЕ ОТ ЕДИН ИМОТ ПРЕДСТАВЯТ БАНКОВО БОРДЕРО ЗА ВНЕСЕН ДЕПОЗИТ ЗА ВСЕКИ ИМОТ ПООТДЕЛНО.***

**5.** **Условия за плащане на цената**. Плащанията се извършват в български лева, по банков път в срок и при условия, определени в проекта на договора.

**6.** **Място и срок за получаване на документите за участие в търга.** Документите за участие в търга се получават в Областна дирекция “Земеделие”, гр. Добрич, ул.”Независимост” № 5, стая № 102, всеки работен ден **от 9:00 ч. до 17:00** ч., **в срок от 18.11.2019 г. до 17.12.2019 г. включително**.

**7.** **Място и срок за подаване на документите за участие в търга.** Документите за участие в търга се подават в Областна дирекция “Земеделие ”, гр. Добрич, ул.”Независимост” № 5, стая № 102, всеки работен ден **от 9:00 ч. до 17:00 ч.**, в срок от 30 дни, считано от датата на публикуване на обявата за провеждане на тръжната сесия в местен вестник от **18.11.2019 г. до 17.12.2019 г. включително**.

**8.** **Информация за пасищата и мерите – обект на търга**, са изложени на информационното табло в Областна дирекция ”Земеделие” гр.Добрич, общинските служби по земеделие и на интернет страница на Областна дирекция ”Земеделие” гр. Добрич <http://www.mzh.government.bg/odz-dobrich/bg/Home.aspx> – за земите, обект на търга на територията на съответната община.

**9.** **Търгът ще се проведе** в сградата на Областна дирекция ”Земеделие ” гр. Добрич, ул.”Независимост” № 5 със задължително присъствие на кандидатите или нотариално упълномощени от тях лица, на **23.12.2019 г. от 9,30 ч.**

**10.** В случаите по чл. 47л от ППЗСПЗЗ, когато от няколко участници е предложена една и съща цена за даден имот, между тях се провежда търг с явно наддаване с начална цена - предложената от кандидатите цена, като стъпката за наддаване е в размер на един лев. При отказ за участие в наддаването търгът се прекратява.

**11.** Тръжната комисия се състои от трима редовни членове, един от които е правоспособен юрист. Поименният състав на комисията се определя с отделна заповед след изтичане срока за подаване на документите за участие в търга.

**12.** Заповедта да се обяви в местен вестник, на информационното табло на Областна дирекция ”Земеделие “, гр. Добрич, на информационните табла на общинските служби по земеделие и на интернет страница на Областна дирекция ”Земеделие”, гр. Добрич <http://www.mzh.government.bg/odz-dobrich/bg/Home.aspx>.

 Неразделна част от настоящата заповед е приложение – документи за участие в търга.

Заповедта да се доведе до знанието на служителите на Областна дирекция “Земеделие”, гр. Добрич за сведение и изпълнение.

**инж. ДЕСИСЛАВА ИВАНОВА (п)**

*Директор ОД “Земеделие“*